turjo4nis/wikipedia-bn-dump-20250701 huggingface dataset:
অ্যালান হার্স্ট

অ্যালান জর্জ হার্স্ট (; জন্ম: ১৫ জুলাই, ১৯৫০) ভিক্টোরিয়া প্রদেশের অল্টোনা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। এছাড়াও, তিনি আইসিসি’র ম্যাচ রেফারি হিসেবে আন্তর্জাতিক ক্রিকেট খেলা পরিচালনা করেছেন। ১৯৭৫ থেকে ১৯৭৯ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ ডানহাতি ফাস্ট বোলার ছিলেন। পাশাপাশি ডানহাতে ব্যাটিং করতেন তিনি। ১৯৭০-এর দশকে প্রচলিত অস্ট্রেলীয় ফাস্ট বোলারদের ন্যায় বিরাট গোঁফ, পেশীবহুল, বিস্তৃত কাঁধ ও ঘন চুলের বৈশিষ্ট্য নিয়ে খেলতেন অ্যালান হার্স্ট। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি।

খেলোয়াড়ী জীবন 
নিজস্ব দ্বিতীয় প্রথম-শ্রেণীর ক্রিকেট মৌসুমে হার্স্ট নিউজিল্যান্ডের বিপক্ষে একটিমাত্র টেস্টে অংশ নেন। মূলতঃ দল নির্বাচকমণ্ডলী ঐ বছরের শেষদিকে অ্যাশেজ সফরের দলের সদস্য নির্বাচনের লক্ষ্যে পরীক্ষামূলকভাবে নবীনদেরকে অধিক সুযোগ দেয়ার জন্য তাকে দলে নিয়েছিলেন। জিওফ ডাইমক ও অ্যাশলে উডককের সাথে তারও একযোগে অভিষেক ঘটে। অস্ট্রেলিয়া দল খুব সহজেই ইনিংস ও ৫৭ রানে জয় পায়।

২৬ জানুয়ারি, ১৯৭৪ তারিখে অ্যাডিলেডে অনুষ্ঠিত ঐ টেস্টে তিনি কেবলমাত্র কিউই তারকা গ্লেন টার্নারের মূল্যবান উইকেট দখল করতে পেরেছিলেন। ফলশ্রুতিতে দলনায়ক ইয়ান চ্যাপেলের অনুরোধ উপেক্ষা করে নির্বাচকমণ্ডলী কয়েক সপ্তাহ পর শুরু হতে যাওয়া নিউজিল্যান্ড সফরের জন্য তাকে দলে নেয়নি। দলের অন্যতম তারকা খেলোয়াড় ডেনিস লিলি পিঠের ব্যথায় আক্রান্ত হওয়ায় চ্যাপেল তাকে লিলি’র সাথে দেশের সর্বাপেক্ষা দ্রুতগতিসম্পন্ন বোলাররূপে চিহ্নিত করেছিলেন। জেফ থমসনের আবির্ভাবে ১৯৭৪ সালে তাকে দলে নেয়া হয়নি। তা স্বত্ত্বেও হার্স্টকে নির্বাচকমণ্ডলী প্রাথমিক তালিকায় রেখেছিলেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে তাকে নেয়া হয়। কিন্তু পুনরায় লিলি-থমসন জুটির প্রাধান্যতায় টেস্ট কিংবা ওডিআই খেলতে পারেননি তিনি।

পার্থের দ্রুতগতিসম্পন্ন পীচে পাকিস্তানের বিপক্ষে দ্বিতীয় টেস্টে নয় উইকেট পান। এরফলে ১৯৭৯ সালের ক্রিকেট বিশ্বকাপে খেলার সুযোগ পান। ঐ বছরের অক্টোবরে ভারত সফরে যান। কিন্তু, দুই টেস্টে অংশ নিয়েও তিনি উইকেটবিহীন ছিলেন।

অবসর 
গুরুতর পিঠের আঘাতে আক্রান্ত হলে তাকে দেশে ফেরত পাঠানো হয়। ফলশ্রুতিতে তাকে সকল স্তরের ক্রিকেট থেকে অবসর নিতে হয়। তবে, ১৯৮০-৮১ মৌসুমে সংক্ষিপ্তকালের জন্য ভিক্টোরিয়ার পক্ষে খেলেছেন।

আউটফিল্ডে তিনি দৌঁড়ুতে বেশ পটু ছিলেন। এছাড়া, পেস বোলিংয়েও প্রাধান্য ছিল। কিন্তু নিচের সারির ব্যাটসম্যান হিসেবে তার ব্যাটিং পরিসংখ্যান মোটেও সুবিধের ছিল না। ২০ টেস্ট ইনিংসের মধ্যে ১০বারই শূন্য রান পেয়েছেন। তন্মধ্যে ১৯৭৮-৭৯ মৌসুমের অ্যাশেজ সিরিজে দুইবার জোড়া শূন্য পেয়ে রেকর্ড গড়েন।

ম্যাচ রেফারি 
২০০৪ সালে আইসিসি’র ম্যাচ রেফারি হিসেবে নিযুক্ত হন তিনি। ঢাকায় অনুষ্ঠিত বাংলাদেশ বনাম নিউজিল্যান্ডের মধ্যকার টেস্ট খেলা পরিচালনা করেন তিনি। ২০১১ সাল পর্যন্ত সর্বমোট ৪৫ টেস্টে তার উপস্থিতি ছিল। এছাড়াও ১৯ মার্চ, ২০১৪ তারিখ পর্যন্ত ২৬টি টুয়েন্টি২০ আন্তর্জাতিক পরিচালনা করেছেন অ্যালান হার্স্ট।

তথ্যসূত্র

বহিঃসংযোগ

আরও দেখুন 

 কিম হিউজ
 রোশন মহানামা
 অস্ট্রেলিয়া জাতীয় ক্রিকেট দল
 আইসিসি রেফারিদের সেরা তালিকা
 ক্রিকেট বিশ্বকাপের পাঁচ-উইকেট প্রাপ্তির তালিকা

১৯৫০-এ জন্ম
জীবিত ব্যক্তি
১৯৭৯ ক্রিকেট বিশ্বকাপের ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
ক্রিকেট ম্যাচ রেফারি
ভিক্টোরিয়ার ক্রিকেটার
মেলবোর্ন থেকে আগত ক্রিকেটার
১৯৭৫ ক্রিকেট বিশ্বকাপের ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
গোলাম ফরিদ সাবরি

গোলাম ফরিদ সাবরি একজন বিশিষ্ট কাওয়ালি গায়ক ছিলেন এবং একটি নেতৃস্থানীয় কাওয়ালি দল সাবরি ব্রাদার্সের অন্যতম সদস্য।

প্রাথমিক সদস্য
তিনি ১৯৩০ সালে ব্রিটিশ ভারতের পাঞ্জাবের রোহতক জেলার কল্যিয়ানা নামক গ্রামে জন্মগ্রহণ করেন। মুঘল সাম্রাজ্য থেকে শুরু করে প্রায় কয়েক শতাব্দী ধরে সঙ্গীতের সাথে তার পরিবারের সংযোগ রয়েছে।

পুরস্কার
 ১৯৭৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন সংঙ্গীত  এ উলেখ্যযোগ্য অবদান এর জন্য।

মৃত্যু
তার মৃত্যুর আগের রাতে, সাবরি সেই বছরের শেষের দিকে জার্মানির একটি সফর নিয়ে আলোচনা করছিলেন। ব্রিটেন ও মার্কিন যুক্তরাষ্ট্র এ তার উপস্থিতি একটি আদর্শ স্থাপন এবং কাউয়ালি সঙ্গীতের এক শ্রেণীর শ্রোতার সৃষ্টি করেন যা বর্তমানে 'ওয়ার্ল্ড মিউজিক' নামে পরিচিত  হতে শুরু করেছে।

তথ্যসূত্র

১৯৩০-এ জন্ম
১৯৯৪-এ মৃত্যু
সুফি শিল্পী
পাকিস্তানি কাওয়ালি শিল্পী
সাবরি ব্রাদার্স
প্রাইড অব পারফরম্যান্স প্রাপক
গোয়ালিয়রের ব্যক্তি
ফ্রেডরিক এডউইন চার্চ

ফ্রেডরিক এডউইন চার্চ (ইংরেজি: Frederic Edwin Church; ৪ মে ১৮২৬ - ৭ এপ্রিল ১৯০০) ছিলেন একজন মার্কিন ল্যান্ডস্কেপ চিত্রশিল্পী। তিনি ৪ মে ১৮২৬ সালে হার্ডফোর্ড, কানিক্টিকাটে জন্মগ্রহণ করেন। বলা হয়ে থাকে যে চার্চ তার সময়ের স্রেষ্ঠ ল্যান্ডস্কেপ পেইন্টারদের মধ্যে একজন। তিনি তার চিত্রকর্মে পর্বত, জলপ্রপাত এবং সূর্যাস্ত অত্যন্ত নান্দানিকতার সাথে তুলে ধরেছেন। শেষ জীবনে চার্চ ভূমধ্যসাগরীয় অঞ্চলের নাগরিক ল্যান্ডস্কেপ অঙ্কন করে খ্যাতি অর্জন করেন।

শৈশব ও প্রারম্ভিক জীবন 
ফ্রেডরিক চার্চের পিতার নাম জোসেফ চার্চ আর মাতার নাম এলিজা জেন। জোসেফ চার্চ পেশায় ছিলেন একজন স্বর্ণকার ও ঘড়ি প্রস্তুতকারক। চার্চের পিতামহ ছিলেন একজন ব্যবসায়ী যিনি ম্যাসাচুসেটসের প্রথম কাগজকল প্রতিষ্ঠা করেছিলেন। প্রাচুর্য ও বিত্ত বৈভবের মধ্যে থাকার জন্যই তিনি চিত্র কর্মে বেশি মনোযোগ দিতে পেরেছিলেন।

চিত্রকর হিসাবে অবদান 
আঠারো বছর বয়সে তিনি টমাস কোলের ছাত্র হিসাবে চিত্রকলা বিষয়ে পড়াশুনা শুরু করেন। ১৮৪৯ সালের  মে মাসে চার্চ  National Academy of Design এর সর্ব কনিষ্ঠ সদস্য মনোনিত হন। এর কিছুদিন পরই তিনি তার সর্বশ্রেষ্ঠ কাজ Hartford's Wadsworth Athenaeum বিক্রি করেন।

চার্চ ছিলেন হাটসন রিভার স্কুলের দ্বিতীয় প্রজন্ম এবং টমাস কোলের একমাত্র ছাত্র। টমাস কোল একজন ব্রিটিশ অভিবাসি যিনি আমেরিকার প্রাকৃতিক দৃশ্যকে বিষয়বস্তু করে ছবি আঁকতেন।

মৃত্যু 
চার্চ ১৯০০ সালের ৭ এপ্রিল নিজ বাসভবনে মারা যান। স্প্রিং গ্রোভ সিমেট্রি, হার্ডফোর্ড,কানেক্টিকাটে তাকে সমাহিত করা হয়।

চিত্রশালা

তথ্যসূত্র  

১৮২৬-এ জন্ম
১৯০০-এ মৃত্যু
আমেরিকান ল্যান্ডস্পেক পেইন্টার
পেইন্টার
হাডসন রিভার স্কুল এর প্রাক্তন ছাত্র
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ভীম তক্তো

ভীম তক্তো (রাজত্বকাল ৭৮ - ৮৫ খ্রিষ্টাব্দ) একজন কুষাণ সম্রাট ছিলেন। রবাতক শিলালিপি বিশ্লেষণ করে তার নাম প্রথম জানা সম্ভব হয়। তিনি মাত্র ৭ বছর সাম্রাজ্য শাসন করেছিলেন। তার সময়ে কুষাণ সাম্রাজ্য বর্তমান উজবেকিস্তান ও তাজিকিস্তান পর্যন্ত বিস্তৃত ছিলো। তার পুত্র ভীম কদফিসেস ও পৌত্র ছিলেন সম্রাট কণিষ্ক।

মুদ্রা 
ভীম তক্তোর মুদ্রায় তার নাম উৎকীর্ণ ছিল না। এই সকল মুদ্রার এক পিঠে দিয়াদেম পরিহিত ও বর্শা হাতে রাজার প্রতিকৃতি এবং অপর পিঠে  দিয়াদেম পরিহিত অশ্বারূঢ় রাজার প্রতিকৃতি সহ গ্রিক লিপিতে বাসিলেউ বাসিলেওন সোতির মেগাস () কথাটি উৎকীর্ণ রয়েছে।

রবাতক শিলালিপি 
১৯৯৩ খ্রিষ্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতামহ ছিলেন ভীম তক্তো এবং পিতা ছিলেন ভীম কদফিসেস।

চীনা উৎস 
হোউ হান শু নামক চীনা গ্রন্থে কুজুল কদফিসেসের পুত্রের নাম উল্লেখ রয়েছে। এই গ্রন্থানুসারে, গুইশুয়াং রাজা চিউজিউকিউর আশি বছর বয়সে মৃত্যু হলে তার পুত্র ইয়াঙ্গাওঝেন (=? ভীম তক্তো) তার স্থলে সিংহাসন লাভ করেন। তিনি তিয়ানঝু (উত্তর পশ্চিম ভারত) অধিকার করে এই অঞ্চলের শাসন সেনাপতিদের অধীনে রাখেন।</ref> |group="পা"}}

পাদটীকা

তথ্যসূত্র

আরো পড়ুন 
Falk, Harry 2009. The name of Vema Takhtu. W. Sundermann, A. Hintze & F. de Blois (eds.), Exegisti monumenta - Festschrift in Honour of Nicholas Sims-Williams (Iranica, 17). Wiesbaden : Harrassowitz, pp. 105–116.

 

কুষাণ সম্রাট
বানৌজা ওমর ফারুক (১৯৭৬)

বানৌজা ওমর ফারুক বাংলাদেশ নৌবাহিনীর একটি সালিসবেরি শ্রেণির ফ্রিগেট। এটি বাংলাদেশ নৌ বাহিনীতে যুক্ত হওয়া প্রথম ফ্রিগেট। জাহাজটি বাংলাদেশ নৌবাহিনীর প্রশিক্ষণ জাহাজ হিসেবে গুরুত্বপূর্ণ ভূমিকা পালন করে। সক্রিয় অবস্থায়  জাহাজটি ৫৯ জন অধিনায়কের নেতৃত্বে ৩ লাখ ৬২ হাজার ১২৭ নটিক্যাল মাইল সমুদ্রপথ অতিক্রম করেছে।

কর্মজীবন
১৯৭৬ সালের ১০ এপ্রিল ওমর ফারুক বাংলাদেশ নৌ বাহিনীতে কমিশন লাভ করে। এর আগে ১৯৫৮ সালে জাহাজটি যুক্তরাজ্যের নৌবাহিনীর কমিশন লাভ করে। ২০০৭ সালের ২৬ ফেব্রুয়ারি ওমর ফারুক ভারতের কোচি বন্দরে দুই দিনের সফরে যায়। ২০১০ সালের ডিসেম্বরে জাহাজতি ভারতের নৌ বাহিনীর বেস বিশাখাপত্তনমে তিন দিনের সফরে যায়। ২০১৪ সালে মালয়েশিয়া এয়ারলাইন্স ফ্লাইট ৩৭০ উড্ডয়নকালে হারিয়ে যায়। বঙ্গোপসাগরে এর ধ্বংসাবশেষ পাওয়া যাওয়ার সম্ভাবনার কারণে ওমর ফারুক এবং বানৌজা বঙ্গবন্ধু যৌথভাবে এই অঞ্চলে তল্লাশি চালায়। ২০১৫ সালের ৩০ ডিসেম্বর ফ্রিগেটটি অবসরে যায়, এবং 'মিউজিয়াম শিপ'-এ রূপান্তর করা হয়। পরবর্তীতে সেটিকে ভেঙ্গে ফেলা হয়।

তথ্যসূত্র
 

বাংলাদেশ নৌ বাহিনীর সালিসবেরি শ্রেণির ফ্রিগেট
১৯৫৫-এর জাহাজ
বাংলাদেশ নৌবাহিনী
বাংলাদেশ নৌবাহিনীর জাহাজ
বাংলাদেশ নৌ বাহিনীর ফ্রিগ্রেট
উমর
মকবুল সাবরি

মকবুল আহমেদ সাবরি (অক্টোবর ১২ ১৯৪৫ – সেপ্টম্বর ২১, ২০১১) একজন বিশিষ্ট কাওয়ালি গায়ক ছিলেন এবং সাবরি ব্রাদার্সনামক একটি নেতৃস্থানীয় কাওয়ালি দল, এর অন্যতম সদস্য ছিলেন।

প্রাথমিক জীবন
মকবুল সাবরি পূর্ব পাঞ্জাবের কাল্যিয়ানায় জন্মগ্রহণ করেন। উত্তর ভারতীয় শাস্ত্রীয় ঐতিহ্য অনুযায়ী সঙ্গীতে তার হাতেকড়ি হয় তার পিতা উস্তাদ ইনায়েত হুসেন সাবরির কাছেই।

পারিবারিক জীবন
তিনি ফাতিমা নামে এক ভদ্র মহিলার সাথে বিবাহ বন্ধনে আবদ্ধ হন। তাদের সংসারে এক পুত্র এবং চার কন্যা সন্তান জন্মগ্রহণ করে।

মৃত্যু
মকবুল সাবরি হৃদযন্ত্রের সমস্যা এবং ডায়াবেটিস রোগে ভুগছিলেন। তিনি দক্ষিণ আফ্রিকার একটি হাসপাতালে প্রায় দুইমাস ধরে চিকিৎসাধীন ছিলেন।তিনি দক্ষিণ আফ্রিকায় সেপ্টম্বর ২১, ২০১১ খ্রিষ্টাব্দে হৃদযন্ত্রের ক্রিয়া বন্ধ হয়ে মৃত্যুবরণ করেন। তার সমাধি তার পিতা ইনায়েত সাবরি এবং বড় ভাই গোলাম ফরিদ সাবরির পাশেই অবস্থিত।

আরো দেখুন
 সাবরি ব্রাদার্স
 গোলাম ফরিদ সাবরি
 পাকিস্তানি সঙ্গীতজ্ঞদের তালিকা

তথ্যসূত্র

১৯৪৫-এ জন্ম
২০১১-এ মৃত্যু
সুফি শিল্পী
পাকিস্তানি কাওয়ালি শিল্পী
সাবরি ব্রাদার্স
প্রাইড অব পারফরম্যান্স প্রাপক
খগড়িয়া জেলা

খগড়িয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর খগড়িয়া। খগড়িয়া জেলা মুঙ্গের বিভাগের অন্তর্গত।

ইতিহাস
খগড়িয়া জেলার ভূখণ্ড ফরকিয়া নামেও পরিচিত। কিংবদন্তি অনুসারে, মুঘল সম্রাট আকবর তার রাজস্ব মন্ত্রী টোডরমলকে সাম্রাজ্যের মানচিত্র প্রস্তুত করতে বলেছিলেন। টোডরমল দুর্গম খগড়িয়া এলাকার মানচিত্র তৈরি করতে পারেননি। তাই তিনি এই জায়গাটির নাম দিয়েছিলেন ‘ফরকিয়া’ (হিন্দিতে ‘ফরক’ শব্দের অর্থ পৃথক)।

ভূগোল
খগড়িয়া জেলার আয়তন । এই জেলার আয়তন গ্রিনল্যান্ডের নারেস দ্বীপের আয়তনের প্রায় সমান। গঙ্গা, কমলা বালান, কোশি, বুড়ি গণ্ডক, কারেহ, কালী কোশি ও বাগমতী – এই সাতটি নদী দিয়ে এই জেলা পরিবেষ্টিত রয়েছে। প্রতি বছর এই নদীগুলিতে বন্যা হয়।

বিভাগ
খগড়িয়া জেলা দুটি মহকুমায় বিভক্ত। এগুলি হল: খগড়িয়া ও গোগারি।

অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় খগড়িয়া জেলার নাম নথিভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।

জনপরিসংখ্যান
২০১১ সালের জনগণনা অনুসারে, খগড়িয়া জেলার জনসংখ্যা ১,৬৫৭,৫৯৯। এই জেলার জনসংখ্যা গিনি-বিসসাউ রাষ্ট্র বা মার্কিন যুক্তরাষ্ট্রের ইডাহো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০০তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৯.৪৬%। খগড়িয়া জেলায় লিঙ্গানুপাতের হার প্রতি ১০০০ পুরুষে ৮৮৩ জন মহিলা এবং সাক্ষরতার হার ৬০.৮৭%।

তথ্যসূত্র

বহিঃসংযোগ
 Khagaria Information Portal

মুঙ্গের বিভাগ
বিহারের জেলা
ইউটিসি+১১:০০

ইউটিসি+১১:০০ একটি সময় অঞ্চল যা ইউটিসি সময় থেকে ১১ ঘণ্টা এগিয়ে।

মান সময় (সারা বছর)

উত্তর এশিয়া 
  – মাগাদান সময়
 সুদূর পূর্ব ফেডারেল জেলা
 মাগাদান ওব্লাস্ট, সখালিন ওব্লাস্ট ও সাখা প্রজাতন্ত্র (পূর্ব অংশ; ওমিয়কনস্কি, উস্ট-ইয়ান্সকি ও ভারখোয়ানস্কি জেলা)

ওশেনিয়া 
 
 কসরে, পনপেই  এবং পার্শ্ববর্তী এলাকা
 
 নিউ ক্যালিডোনিয়া
 
 বাদে দেশের সবাই বুগেনভিল স্বায়ত্তশাসিত অঞ্চল

মান সময় হিসাবে (দক্ষিণ গোলার্ধে শীতকাল)

ওশেনিয়া 
 
 নরফোক দ্বীপ

আরও দেখুন 

 অস্ট্রেলিয়ায় সময়
 রাশিয়ার সময়

তথ্যসূত্র

বহিঃসংযোগ 
 আরও শহর দেখুন ইউটিসি+১১

ইউটিসি অফসেট
ইউটিসি+১১:৩০

ইউটিসি+১১:৩০ একটি সময় অঞ্চল যা ইউটিসি সময় থেকে ১১ ঘণ্টা ৩০ মিনিট এগিয়ে।

ইতিহাস 
১৮৬৮ সালের ২ নভেম্বর, নিউজিল্যান্ড সরকারিভাবে সারাদেশে এই সময় গ্রহণ করে, এবং সম্ভবত প্রথম দেশ হিসাবে। এটি মূলত দ্রাঘিমাংশের উপর ভিত্তি করে ১৭২° ৩০' পূর্ব, এবং  গ্রীনিচ থেকে ১১ ঘণ্টা ৩০ মিনিট এগিয়ে। এটি নিউজিল্যান্ড মান সময় হিসাবে পরিচিত, বর্তমানে এটি একই অঞ্চল ইউটিসি+১১ঃ৩০ এর মতই হবে।

তথ্যসূত্র

বহিঃসংযোগ 
 আরও শহর দেখুন ইউটিসি+১১:৩০

ইউটিসি অফসেট
ইউটিসি+১২:৪৫

ইউটিসি+১১:৩০ একটি সময় অঞ্চল, যা ইউটিসি অফসেট সময় থেকে ১২ ঘণ্টা ৪৫ মিনিট এগিয়ে।

মান সময় হিসাবে (দক্ষিণ গোলার্ধে শীতকাল)

ওশেনিয়া 
  – চ্যাথাম মান সময়
 চ্যাথাম দ্বীপপুঞ্জ

আরও দেখুন 
 নিউজিল্যান্ডের সময়

তথ্যসূত্র

বহিঃসংযোগ 
 আরও শহর দেখুন ইউটিসি+১২:৪৫

ইউটিসি অফসেট
ইউটিসি+১৩:৪৫

ইউটিসি+১৩:৪৫ একটি সময় অঞ্চল, যা  ইউটিসি সময় থেকে ১৩ ঘণ্টা ৪৫ মিনিট এগিয়ে।

দিবালোক সংরক্ষণ সময় হিসাবে (দক্ষিণ গোলার্ধে গ্রীষ্মকাল)

ওশেনিয়া 
  – চ্যাথাম মান সময়
 চ্যাথাম দ্বীপপুঞ্জ

আরও দেখুন 

 চ্যাথাম যথার্থ সময় অঞ্চল
 নিউজিল্যান্ডে সময়

তথ্যসূত্র

বহিঃসংযোগ 
 আরও শহর দেখুন ইউটিসি+১৩:৪৫

ইউটিসি অফসেট
সুপর্শ্বনাথ

সুপর্শ্বনাথ ( ) জৈনধর্মের বর্তমান যুগের সপ্তম তীর্থঙ্কর। জৈন ধর্মবিশ্বাস অনুসারে, তিনি সিদ্ধ (মুক্ত আত্মা) হয়েছিলেন। এর ফলে তাঁর কর্মের বন্ধন ক্ষয়প্রাপ্ত হয়েছিল। ১২ জেষ্ঠ শুক্লা তিথিতে ইক্ষবাকু বংশে রাজা প্রতিষ্ঠা ও রানি পৃথ্বীর পুত্র রূপে বারাণসীতে তাঁর জন্ম হয়েছিল।

ঐতিহাসিক ব্যক্তিত্ব রূপে সুপর্শ্বনাথ
কথিত আছে যে, যজুর্বেদে সুপর্শ্বনাথের নামের উল্লেখ পাওয়া যায়। তবে উক্ত গ্রন্থে এই নামের অর্থ ভিন্ন। সেখানে এটি ঈশ্বরের একটি উপাধি-মাত্র, যার অর্থ "সর্ব-পবিত্র প্রভু"।

বৌদ্ধ ধর্মগ্রন্থ খন্ধকের মহাবগ্‌গ (১। ২২। ১৩) অংশে বলা হয়েছে, গৌতম বুদ্ধের সমসাময়িক যুগে রাজগিরে সুপর্শ্বনাথের একটি মন্দির ছিল।

মথুরায় একটি প্রাচীন স্তুপে ১৫৭ খ্রিস্টাব্দের একটি শিলালিপি পাওয়া গিয়েছে। এই লিপিতে বলা হয়েছে, দেবতাদের নির্মিত এই স্তুপে তীর্থঙ্কর অরনাথের একটি মূর্তি আছে। জিনপ্রভ সুরির তীর্থকল্প (খ্রিস্টীয় ১৪শ শতাব্দী) গ্রন্থে প্রাচীন উপাদানের ভিত্তিতে সুপর্শ্বনাথের একটি স্তুপের উল্লেখ করা হয়েছে। উক্ত গ্রন্থ মতে, কুবের এই সোনার স্তুপটি সুপর্শ্বনাথের সম্মানে এবং আচার্য ধর্মরুচি ও আচার্য ধর্মঘোষের জন্য নির্মাণ করে দেন। ২৩শ তীর্থঙ্কর পার্শ্বনাথের সময় এই সোনার স্তুপটি ইঁট দিয়ে ঘিরে দেওয়া হয় এবং বাইরে একটি পাথরের মন্দির নির্মাণ করা হয়।যশতিলক গ্রন্থের রচয়িতা সোমদেব জিনপ্রভ সুরির প্রায় চারশো বছর পূর্বে বর্তমান ছিলেন। তিনি এই স্তুপটিকে দেবনির্মিত স্তুপ বলে উল্লেখ করেন।

আরও দেখুন
জৈনধর্মে ঈশ্বর
অরিহন্ত (জৈনধর্ম)
জৈনধর্ম ও অসৃষ্টিবাদ
ইক্ষবাকু রাজবংশ

টীকা

তথ্যসূত্র

তীর্থঙ্কর
ইক্ষবাকু রাজবংশ
সূর্য রাজবংশ
ময়ূরভঞ্জ জেলা

ময়ূরভঞ্জ জেলা () ভারতের ওড়িশা রাজ্যের বৃহত্তম জেলা, যার সদর দপ্তর বারিপাড়ায় অবস্থিত। ১০ হাজার ৪১৮ বর্গ কিলোমিটার ক্ষেত্র বিশিষ্ট এই জেলার বিধানসভা সংখ্যা ৯টি। এ জেলায় রয়েছে ২৬টি ব্লক ও ৩৮২টি গ্রাম পঞ্চায়েত। বর্তমানে জেলার কালেক্টার হলো রাজেস প্রভাকর পাটিল। ২০১১ সালের জনগণনা মতে জেলার জনসংখ্যা ২৫ লক্ষ ১৩ হাজার ৮৯৩ জন। শ্রীরামচন্দ্র ভঞ্জ দেউ এই জেলার বিখ্যাত ব্যক্তিত্ব। তাঁর প্রথম পত্নীর মৃত্যুর পরে তিনি দ্বিতীয়বার বিবাহ করেন বাংলার প্রখ্যাত ব্রাহ্ম সমাজ নেতা ও ব্যক্তিত্ব কেশবচন্দ্র সেনের কন্যা সুচারু দেবীকে। সুচারু দেবীকে লেখা মহারাজা রামচন্দ্রের পত্রগুলি পত্রসাহিত্যের সম্পদ হয়ে আছে।

নামকরণ

ইতিহাস

ঐতিহাসিক আন্দোলন

অবস্থান
জেলাটির উত্তরে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের পূর্ব সিংভূম জেলা৷ জেলাটির পূর্বে পশ্চিমবঙ্গ রাজ্যের ঝাড়গ্রাম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা৷ জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ওড়িশা রাজ্যের কেন্দুঝর জেলা জেলাটির  উত্তর পশ্চিমে(বায়ু) ঝাড়খণ্ড রাজ্যের পশ্চিম সিংভূম জেলা''৷

জেলাটির আয়তন ১০৪১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৬.৬৯%৷

ভাষা
ময়ুরভঞ্জ জেলায় প্রচলিত ভাষাসমূহের পাইচিত্র তালিকা নিম্নরূপ -

ধর্ম

জনসংখ্যার উপাত্ত
মোট জনসংখ্যা ২২২৩৪৫৬(২০০১ জনগণনা) ও ২৫১৯৭৩৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩য়৷ ওড়িশা রাজ্যের ৬.০০% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৪২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৩৩%, যা ১৯৯১-২০১১ সালের ১৭.৯৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৬(সমগ্র) এবং শিশু(০-৬ বৎ) লিঙ্গানুপাত ৯৬০৷

শিক্ষা
জেলাটির স্বাক্ষরতা হার ৫১.৯১%(২০০১) তথা ৬৩.১৭%(২০১১)৷ পুরুষ স্বাক্ষরতার হার ৬৫.৭৬%(২০০১) তথা ৭৩.৭৬%(২০১১)৷ নারী স্বাক্ষরতার হার ৩৭.৮৪%(২০০১) তথা ৫২.৭১% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৯৬%৷

প্রশাসনিক বিভাগ

তথ্যসূত্র

বহিঃসংযোগ
 ময়ুরভঞ্জ জেলা অফিসিয়াল ওয়েবসাইট

ওড়িশার জেলা
ময়ূরভঞ্জ জেলা
মাকেমাকে

মাকেমাকে (, গৌণ গ্রহ তালিকাভুক্ত নাম ১৩৬৪৭২ মাকেমাকে; প্রতীক: ) একটি বামন গ্রহ যা কাইপার বেষ্টনীর চিরায়ত সদস্য (classical Kuiper belt object) গুলোর মাঝে সম্ভাব্য বৃহত্তম বলে গণ্য করা হয়। এর ব্যাস প্লুটো গ্রহের প্রায় দুই-তৃতীয়াংশ। এযাবৎ কাইপার বেষ্টনীর বৃহৎ বস্তুগুলোর মাঝে একমাত্র মাকেমাকেরই কোন নিজস্ব উপগ্রহ পাওয়া সম্ভব হয় নি, যার কারণে এর ভর শুধুমাত্রই অনুমান করা হয়। এর অত্যন্ত কম গড় তাপমাত্রা, প্রায়  হওয়ার কারণে ধারণা করা হয় এর পৃষ্ঠ মিথেন, ইথেন ও সম্ভবত নাইট্রোজেনের বরফ দ্বারা আবৃত।

৩১শে মার্চ ২০০৫ সালে মাইকেল ই. ব্রাউনের নেতৃত্বে একটি দল মাকেমাকে আবিষ্কার করে এবং ২৯শে জুলাই ২০০৫ সালে আনুষ্ঠানিক ভাবে ঘোষণা করা হয়। প্রাথমিকভাবে এর নাম ছিল  ও পরবর্তীকালে একে গৌণ গ্রহ সংখ্যা ১৩৬৪৭২ দেয়া হয়। ২০০৮ সালের জুলাই মাসে আন্তর্জাতিক জ্যোতির্বিজ্ঞান সংঘ এই বস্তুকে বামন গ্রহ হিসেবে স্বীকৃতি দেয়। ইস্টার দ্বীপের বাসিন্দা রাপা নুই দের পুরাণের দেবতা মাকেমাকের নাম অনুসারে এই গ্রহের নামকরণ করা হয়।

টীকা

তথ্যসূত্র

বহিঃসংযোগ  

 MPEC listing for Makemake
 AstDys orbital elements
 Orbital simulation from JPL (Java)/Ephemeris
 Press release  from WHT and TNG on Makemake's similarity to Pluto.
 Makemake chart and Orbit Viewer
 Precovery image with the 1.06 m Kleť Observatory telescope on April 20, 2003
 Makemake as seen on 2010-02-18 UT with the Keck 1
 Makemake of the Outer Solar System APOD July 15, 2008
 Simulation of Makemake ()'s orbit

নেপচুনোত্তর বস্তু
বামন গ্রহ
নামকরণ করা গ্রহাণু
ডোরেমন: নোবিতা এন্ড দ্য ক্যাসেল অব দ্য আন্ডারসী ডেভিল

হলো ১৯৮৩ সালে মুক্তিপ্রাপ্ত একটি জাপানি অ্যানিমেটেড বিজ্ঞান কল্পকাহিনীমূলক চলচ্চিত্র। এটি ডোরেমন  সিরিজের চতুর্থ পূর্ণদৈর্ঘ্য চলচ্চিত্র, যা ১৯৮৩ সালের ১২ই মার্চ জাপানে মুক্তি পায়। এটি এই সিরিজের প্রথম চলচ্চিত্র যা সুতোমু শিবায়ামা পরিচালনা করেন। চলচ্চিত্রটির কাহিনী পশ্চিমা সংস্কৃতির আটলান্টিস পুরাণ, পৌরাণিক মু মহাদেশ এবং ১৯৮০ সালের "এইট ডেজ অ্যাট দ্য ড্রাগন কিংস প্যালেস" নামক অধ্যায়ের উপর ভিত্তি করে নির্মিত হয়েছে।

কণ্ঠশিল্পী

কাহিনী সংক্ষেপ 
ক্যাম্পিংয়ের স্থান নিয়ে তর্কের পর নোবিতা ও তার বন্ধুরা সমুদ্রের নিচে যাওয়ার সিদ্ধান্ত নেয়। সেখানে তারা অ্যাডাপ্টেশন লাইট ও বাগি নামের একটি বুদ্ধিমান সাবমেরিন গাড়ি ব্যবহার করে ক্যাম্প স্থাপন করে। এক রাতে জিয়ান ও সুনিও গুপ্তধনের খোঁজে বেরিয়ে বিপদে পড়ে এবং জ্ঞান হারায়। রহস্যময় "সমুদ্র-মানব"রা তাদের উদ্ধার করে, কিন্তু নোবিতার দেখা একটি শত্রুভাবাপন্ন মাছ-আকৃতির যান তাদের আক্রমণ করে।

এরপর পুরো দলটিকে মু নামের এক জলতলের রাজ্যে নিয়ে যাওয়া হয়। মু রাজ্যের প্রধানমন্ত্রী পৃথিবীর মানুষের কাছ থেকে নিজেদের অস্তিত্ব গোপন রাখতে দলটিকে বন্দী করেন। এরু নামে একজন সমুদ্র-মানবের সাহায্যে তারা পালানোর চেষ্টা করলে পুনরায় ধরা পড়ে এবং মৃত্যুদণ্ডের শাস্তি পায়।

ঠিক তখনই জানা যায় যে, আসল বিপদ অন্য কোথাও। আটলান্টিস নামের আরেকটি রোবট-নিয়ন্ত্রিত রাজ্য একটি আগ্নেয়গিরির অগ্ন্যুৎপাতকে বহিরাগত আক্রমণ ভেবে পারমাণবিক অস্ত্র দিয়ে পৃথিবী ধ্বংসের পরিকল্পনা করছে। এই সংকটময় পরিস্থিতিতে দলটিকে মুক্ত করা হয় এবং তারা এরুর সাথে মিলে আটলান্টিসের প্রধান কম্পিউটার ‘পসেইডন’কে থামাতে যাত্রা করে।

পসেইডনের দুর্গ খুঁজে বের করার জন্য শিযুকা ইচ্ছাকৃতভাবে লৌহপ্রহরীদের কাছে ধরা দেয়। বাকিরা তাকে অনুসরণ করে দুর্গে প্রবেশ করে এবং রোবট বাহিনীর সাথে লড়াই শুরু করে। চূড়ান্ত মুহূর্তে পসেইডন যখন শিযুকাকে বলি দিতে উদ্যত হয়, তখন ডোরেমনের পকেট থেকে বাগি গাড়িটি বেরিয়ে আসে। বাগি নিজেকে উৎসর্গ করে পসেইডনকে ধাক্কা মেরে ধ্বংস করে দেয় এবং এর মধ্য দিয়ে সবাইকে বাঁচায়। পসেইডন ধ্বংস হওয়ায় সমস্ত রোবট অকেজো হয়ে পড়ে।

মু রাজ্যে ফিরে তারা বীরের সম্মান পায়। অবশেষে দলটি এরুকে বিদায় জানিয়ে নিজেদের পৃথিবীতে ফিরে আসে। শিযুকা স্মৃতিচিহ্ন হিসেবে বাগির একটি স্ক্রু নিজের কাছে রেখে দেয়।

তথ্যসূত্র

বহি:যোগ
JMDB entry  
 

১৯৮৩-এর চলচ্চিত্র
১৯৮৩-এর আনিমে চলচ্চিত্র
ডোরেমন: নোবিতা এন্ড দ্য ক্যাসেল অব দ্য আন্ডারসী ডেভিল
জাপানি চলচ্চিত্র
জাপানি-ভাষার চলচ্চিত্র
অ্যানিমে চলচ্চিত্র
মহাসাগরীয় গ্রহ

মহাসাগরীয় গ্রহ বা জলবিশ্ব ইংরেজিতে ocean planet বা waterworld একধরনের কাল্পনিক গ্রহ বিশেষ। এ ধরনের গ্রহের পৃষ্ঠ শুধুই মহাসাগর দ্বারা গঠিত। পৃথিবীর মহাসাগরগুলোর চেয়ে এর গভীরতাও কয়েকগুন বেশি।

উৎপত্তি ও গঠন

আমাদের সৌরজগতের বাইরে যে সব গ্রহের অস্তিত্ব তা অনেক সময় ধূমকেতুর মতো অর্ধেক বরফ ও অর্ধেক পাথুরে বস্তুর সংমিশ্রনে গঠিত হতে পারে। এসব গ্রহের গঠনগত পরিবর্তন দেখে ধারণা করা যায় যে সৃষ্টির এক পর্যায়ে গ্রহের বাইরের অংশের বরফ গলে গিয়ে সম্পূ্র্ণ গ্রহ জুড়ে এক মহাসমুদ্রে পরিনত হয়। এই ধারণা সর্ব প্রথম প্রকাশিত হয় ২০১৩ সালে Marc Kuchner এবং Alain Léger এর একটি গবেষণা প্রবন্ধে।

জলবিশ্বের সমুদ্র কয়েক হাজার কিলোমিটার গভীর হতে পারে। সমগ্র গ্রহ জুড়ে এই মহাসমুদ্রের দারুণ চাপে এই সকল গ্রহের কেন্দ্র বরফ দ্বারা গঠিত হতে পারে। যদিও তাপমাত্রার দিক দিয়ে তা পৃথিবীর বরফের মতো হয়ত হবে না। গ্রহটি যদি তার সূর্যের খুব কাছে অবস্থিত হয় তাহলে গলনাঙ্কের কাছাকাছি পৌছানর পর তা বর্ণার অতিত এক পৃষ্ঠদেশে রূপান্তরিত হবে। এমনকি যদি গ্রহটি যদি খুব ঠান্ডাও হয় তাহলেও তার বায়ুমন্ডলে প্রচুর বাষ্পিভূত পানির অস্তিত্ব থাকবে এবং সেখানে মারাত্মক গ্রীন হাউজ এফেক্টের সৃষ্টি করবে।

অপেক্ষাকৃত ছোট মহাসাগরীয় গ্রহের মাধ্যাকর্ষন শক্তি কম হয় এবং বায়ুমন্ডলও হয় অনেক হাল্কা।

উদাহরণ

ধারণা করা হয় আমাদের সৌরজগতের বাইরের গ্রহ GJ 1214 b এবং কেপলার টুটুবি মহাসাগরীয় গ্রহ।

তথ্যসূত্র 

মহাসাগর
জ্যোতির্বৈজ্ঞানিক বস্তু
শিলাময় গ্রহ
গ্রহের প্রকারভেদ
বহির্জাগতিক জল
শুধু তোমারই জন্য

শুধু তোমারই জন্য ২০১৫ সালে মুক্তিপ্রাপ্ত একটি সুপারহিটভারতীয় বাংলা চলচ্চিত্র। বিরসা দাশগুপ্ত পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রটিতে অভিনয় করেন দেব, শ্রাবন্তী চট্টোপাধ্যায়, মিমি চক্রবর্তী, সোহম চক্রবর্তী এবং আরো অনেকে।

২০১৫ সালের ১১ সেপ্টেম্বর এই চলচ্চিত্রের ট্রেইলার মুক্তি পায়। এটি তামিল চলচ্চিত্র রাজা রাণীর  পূর্ণনির্মাণ ৷

অভিনয়ে 
 দেব - আদি
 মিমি চক্রবর্তী - কলি
 শ্রাবন্তী চট্টোপাধ্যায় - নয়নতারা
 সোহম চক্রবর্তী - সিরাজ চৌধুরী
 বিশ্বনাথ বসু - চন্দন
 স্নেহা চট্টোপাধ্যায়-শ্রীতমা

কাহিনী
দেব মানে আদি প্রথমে মিমি মানে কলি নামে একটি মেয়েকে ভালবাসে। তাকে বিয়ে করে সে। কিন্তু পরের দিন রাস্তায় সড়ক দুর্ঘটনায় সে মারা যায়। পরে সে যদিও নয়ন নামে একটি মেয়েকে বিয়ে করে, তার সাথেও ঘটেছে একই  ঘটনা। সেও ভাল বেসেছিল সিরাজ নামে একটি ছেলেকে। কিন্তু সেও তার জীবন থেকে চলে যায়। অবশেষে মিল হয় আদি ও নয়নের মাঝে।

সংগীত 

এই চলচ্চিত্রের সংগীত পরিচালনা করেছেন অরিন্দম চট্টোপাধ্যায়। শীর্ষসংগীত ও আবহ দিয়েছেন ইন্দ্রদীপ দাশগুপ্ত।

প্রযোজনা

দৃশ্যায়ণ 
চলচ্চিত্রটি মূলত কলকাতাতেই দৃশ্যায়ণ করা হয়েছে। তবে এর বিভিন্ন গানের দৃশ্য ধারণ করা হয়েছে অন্যান্য দেশে।

তথ্যসূত্র

বহিঃসংযোগ 

ভারতীয় চলচ্চিত্র
ভারতীয় বাণিজ্যিক চলচ্চিত্র
বাংলা ভাষার চলচ্চিত্র
বাংলা ভাষার বাণিজ্যিক চলচ্চিত্র
বাংলা ভাষার ভারতীয় চলচ্চিত্র
২০১৫-এর চলচ্চিত্র
২০১০-এর দশকের বাংলা ভাষার চলচ্চিত্র
তামিল চলচ্চিত্রের বাংলা পুনর্নির্মাণ
ভারতীয় প্রণয়ধর্মী নাট্য চলচ্চিত্র
বিরসা দাশগুপ্ত পরিচালিত চলচ্চিত্র
বেগুসরাই জেলা

বেগুসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বেগুসারাই।

ব্যুৎপত্তি
‘বেগুসরাই’ নামটি এসেছে ‘বেগমসরাই’ (অর্থাৎ রানির সরাইখানা) কথাটি থেকে। ‘বেগমসরাই’ পরবর্তীকালে ‘বেগুসরাই’ নামে পরিচিতি লাভ করে।

ইতিহাস
প্রাচীনকালে বেগুসরাই অঞ্চলটি মিথিলা অঞ্চলের অন্তর্ভুক্ত ছিল। ১৮৭০ সালে বেগুসরাই মুঙ্গের জেলার একটি মহকুমার স্বীকৃতি পায়। ১৯৭২ সালে বেগুসরাই পৃথক জেলার মর্যাদা লাভ করে।

ভূগোল
বেগুসরাই জেলা আয়তন । এই জেলার আয়তন ইন্দোনেশিয়ার বিয়াক দ্বীপের আয়তনের প্রায় সমান। বেগুসরাই জেলা গঙ্গার উত্তর পাড়ে অবস্থিত। এই জেলাটি মুঙ্গের বিভাগের অন্তর্গত।

অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বেগুসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।

জনপরিসংখ্যান
২০১১ সালের জনগণনা অনুসারে, বেগুসরাই জেলার জনসংখ্যা ২,৯৭০,৫৪১। এই জেলার জনসংখ্যা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যেীই জেলার স্থান ১২৮তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.৪৪%। বেগুসরাই জেলার লিঙ্গানুপাতের হার প্রতি ১০০০ পুরুষে ৮৯৫ জন মহিলা এবং সাক্ষরতার হার ৬৩.৮৭%।

বনাঞ্চল
১৯৮৯ সালে বেগুসরাই জেলায় কানোয়ারঝিল বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।

তথ্যসূত্র

বহিঃসংযোগ
  Begusarai Information Portal
 http://bihardistricts.nic.in/begusarai/districtprofile
 http://books.google.com/books?id=8qvY8pxVxcwC&lpg=PA304&ots=nOM9_71wn_&dq=naulagarh&pg=PA304
 http://books.google.com/books?id=OEZe-wAIiKIC&lpg=PA279&ots=TZDLPD6W7k&dq=naulagarh&pg=PA279
 http://books.google.com/books?id=YEWMG_8yi9oC&lpg=PA137&ots=Wwd8iWD6El&dq=naulagarh&pg=PA137
 http://wikimapia.org/13309715/hi/Naulagarh
 http://begusaraiheritage.com/history.html

বিহারের জেলা
মুঙ্গের বিভাগ